Moje boemstvo
<s></s>

<s>Moje boemstvo</s>

<s>fantazija</s>

<s>Ja kretah, s rukama u dva džepa šuplja;</s>

<s>Imao sam čak i kaput idealni;</s>

<s>U skitnji, o Muzo, bio sam tvoj stalni</s>

<s>Zatočenik što u snu cvijet ljubavi skuplja.</s>

<s>Rupom su zjapile hlače mi jedine.</s>

<s>- Bijah Palčić-sanjar što slikove ište.</s>

<s>Velika mi Kola bjehu konačište,</s>

<s>A moja sazvježda šuštahu iz tmine,</s>

<s>Te, uz put sjedeći u jesenje veče,</s>

<s>Ja ih osluškivah, pustivši da teče</s>

<s>Mojim čelom rosa - sok što snagom vrca,</s>

<s>Pa, slažući rime sred čarobne tmice,</s>

<s>Ja sam prebirao, ko na liri, žice</s>

<s>Ranjenih mi cipela - stopu pored srca!</s>

<s>Poezija
Arthur Rimbaud</s>

